               EUROPOS KOMISIJA
            Briuselis, 2019 06 05
            COM(2019) 254 final
            2019/0126(NLE)
            Pasiūlymas
            TARYBOS SPRENDIMAS
            dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, sudarymo Europos Sąjungos vardu

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Komisija pagal 2016 m. gruodžio 21 d. Tarybos suteiktą įgaliojimą derėjosi dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims (toliau – Susitarimas dėl nuomos su įgula).

                  Jis grindžiamas 2007 m. balandžio 25 ir 30 d. pasirašytu ES ir Jungtinių Amerikos Valstijų (JAV) susitarimu dėl oro susisiekimo
                     1
                   (toliau – ATA) ir juo patvirtinama galimybė sudaryti aiškias ir neribojančias nuomos su įgula sutartis
                     2
                  , apimančias Šalių oro susisiekimo bendroves, taip pat patikslinamos atitinkamos ATA nuostatos.

                  Susitarimu dėl nuomos su įgula sprendžiamas ne tik dabartinis ginčas dėl atitinkamų ATA nuostatų taikymo, bet ir užtikrinamas aiškumas ir teisinis tikrumas sudarant būsimas sutartis, taikomas ES, Islandijos, Norvegijos ir JAV oro susisiekimo bendrovėms.

               •Bendrosios aplinkybės

               ES ir JAV ATA numatyta Šalims taikytina atvira nuomos su įgula tvarka. Derybiniuose nurodymuose nustatytas bendrasis tikslas – derėtis dėl Susitarimo dėl nuomos su įgula, siekiant patikslinti atitinkamas ATA nuostatas ir panaikinti ES, Islandijos, Norvegijos ir JAV oro susisiekimo bendrovėms taikomus nuomos su įgula sutarčių galiojimo laiko apribojimus.

               •Suderinamumas su toje pačioje politikos srityje galiojančiomis nuostatomis

               ES ir JAV ATA – svarbiausias oro susisiekimo susitarimas pasaulyje, pagal kurį per metus pasiūloma daugiau kaip 75 mln. keleivių vietų ir kuris yra su aviacija susijusios ES išorės politikos pagrindas. Susitarimas dėl nuomos su įgula padės išspręsti ilgalaikį netikrumą, susijusį su ATA nuostatų dėl nuomos su įgula taikymu, ir taip prisidės prie sklandžių transatlantinių santykių aviacijos srityje.

               Susitarimas dėl nuomos su įgula atitinka bendrąsias nuomai su įgula taikomas ES taisykles: pagal Reglamento (EB) Nr. 1008/2008, kuris neseniai iš dalies pakeistas, 13 straipsnio 3 dalies b punktą galiojimo laiko apribojimai gali būti panaikinti Sąjungos pasirašytu tarptautiniu susitarimu dėl nuomos su įgula, kuris grindžiamas ES susitarimu dėl oro susisiekimo, pasirašytu iki 2008 m. sausio 1 d.

               •Suderinamumas su galiojančiomis pasiūlymo srities nuostatomis

               Susitarimas dėl nuomos su įgula atitinka bendrąsias nuomai su įgula taikomas ES taisykles: pagal Reglamento (EB) Nr. 1008/2008, kuris neseniai iš dalies pakeistas, 13 straipsnio 3 dalies b punktą galiojimo laiko apribojimai gali būti panaikinti Sąjungos pasirašytu tarptautiniu susitarimu dėl nuomos su įgula, kuris grindžiamas ES susitarimu dėl oro susisiekimo, pasirašytu iki 2008 m. sausio 1 d.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Sutarties dėl Europos Sąjungos veikimo (SESV) 100 straipsnio 2 dalis ir 218 straipsnio 6 dalies a punktas.

               •Subsidiarumo principas (neišimtinės kompetencijos atveju)

                  Netaikoma – Susitarimas dėl nuomos su įgula priklauso išimtinei ES kompetencijai pagal SESV 3 straipsnio 2 dalį.

               •Proporcingumo principas

                  Susitarime dėl nuomos su įgula sprendžiamas vienintelis klausimas ir jis nėra susijęs su kitais klausimais. Susitarime dėmesys sutelktas tik į galiojimo laiko apribojimus, kurie šiuo metu taikomi nuomos su įgula sutartims transatlantinėje rinkoje, taigi juo bus užtikrinta, kad ATA nuostatos dėl nuomos su įgula būtų aiškesnės.

                  Be to, valstybės narės ir toliau atliks įprastas administracines užduotis, susijusias su nuomos su įgula sutarčių tvirtinimu.

               •Priemonės pasirinkimas

                  Tarptautinis susitarimas – vienintelis būdas pasiekti numatytą tikslą.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Vadovaudamasi SESV 218 straipsnio 4 dalimi, Komisija vedė derybas konsultuodamasi su specialiu komitetu. Per derybas taip pat konsultuotasi su visos aviacijos vertės grandinės suinteresuotosiomis šalimis ir socialiniais partneriais, visų pirma profesinėmis sąjungomis. Į pastabas, pateiktas vykstant šiam procesui, atsižvelgta.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

                  Pasiūlymas neturi poveikio Sąjungos biudžetui.

               5.KITI ELEMENTAI

               •Siūlomo susitarimo santrauka

               Susitarimą sudaro pagrindinė dalis ir bendra deklaracija dėl teksto versijų kitomis kalbomis autentiškumo patvirtinimo.

               2019/0126 (NLE)

               Pasiūlymas

               TARYBOS SPRENDIMAS

               dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, sudarymo Europos Sąjungos vardu

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 6 dalies a punktu,

               atsižvelgdama į Europos Komisijos pasiūlymą,

               atsižvelgdama į Europos Parlamento pritarimą,

               kadangi:

               (1)[data] pasirašytas Jungtinių Amerikos Valstijų, Europos Sąjungos, Islandijos ir Norvegijos Karalystės susitarimas dėl galiojimo laiko apribojimų, taikomų orlaivių su įgula suteikimo sutartims, su sąlyga, kad jis bus sudarytas vėliau;

               (2)Susitarimas turėtų būti patvirtintas Sąjungos vardu,

               PRIĖMĖ ŠĮ SPRENDIMĄ:

               1 straipsnis

               Sąjungos vardu patvirtinamas Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, sudarymas.

               2 straipsnis

               Tarybos pirmininkas paskiria asmenį, įgaliotą Sąjungos vardu keistis Susitarimo 7 straipsnio 1 dalyje numatytomis diplomatinėmis notomis ir taip išreikšti Sąjungos sutikimą laikytis Susitarimo.

               3 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 134, 2007 5 25, p. 4.

                     (2)

                        Nuoma su įgula – nuomos sutartis, pagal kurią viena oro susisiekimo bendrovė (nuomotojas) vykdo skrydžius suteikdama orlaivį ir įgulą kitai oro susisiekimo bendrovei (nuomininkui).

    ---documentbreak---

               EUROPOS KOMISIJA
            Briuselis, 2019 06 05
            COM(2019) 254 final
            PRIEDAS
            prie pasiūlymo dėl Tarybos sprendimo
            dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, sudarymo Europos Sąjungos vardu

               Susitarimas dėl galiojimo laiko apribojimų, taikomų orlaivių su įgula suteikimo sutartims

               JUNGTINĖS AMERIKOS VALSTIJOS (toliau – Jungtinės Valstijos), EUROPOS SĄJUNGA, ISLANDIJA ir NORVEGIJOS KARALYSTĖ (toliau – Norvegija),

               pripažindamos naudą, gaunamą skatinant užtikrinti lankstesnes sąlygas ir sąžiningas bei lygias galimybes oro susisiekimo bendrovėms sudaryti veiklos sutartis pagal 2007 m. balandžio 25 ir 30 d. pasirašyto Jungtinių Amerikos Valstijų ir Europos Bendrijos bei jos valstybių narių susitarimo dėl oro susisiekimo (su pakeitimais, padarytais 2010 m. birželio 24 d. pasirašytu Protokolu, kuriuo iš dalies keičiamas Jungtinių Amerikos Valstijų ir Europos bendrijos bei jos valstybių narių oro susisiekimo susitarimas) (toliau – JAV ir ES ATA), taikomo pagal 2011 m. birželio 16 ir 21 d. pasirašytą Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimą (toliau – Keturšalis ATA), 10 straipsnio 9 dalį;

               pripažindamos visapusiškus Šalių tarpusavio santykius aviacijos srityje, užsimezgusius dėl JAV ir ES ATA ir Keturšalio ATA, taip pat glaudų Šalių bendradarbiavimą įgyvendinant šiuos susitarimus;

               dar kartą patvirtindamos bendrą Šalių tikslą užtikrinti tarptautinio oro susisiekimo aukščiausio lygio saugą ir saugumą, kuris atsispindi panašiose jų reglamentavimo sistemose;

               pripažindamos, kad Šalyse esama panašių socialinių ir ekonominių sąlygų, susijusių su tarptautiniu oro susisiekimu, ir

               pasiryždamos skatinti užtikrinti lankstesnes sąlygas oro susisiekimo bendrovėms sudaryti veiklos sutartis, susijusias su orlaivių su įgula nuoma, kaip numatyta JAV ir ES ATA, įskaitant jo taikymo nuostatas pagal Keturšalį ATA, abipusiškai panaikinant tokioms sutartims taikomus galiojimo laiko apribojimus, bet nedarant kitokio poveikio tų susitarimų taikymui,

               SUSITARĖ:

               1 straipsnis

               Apibrėžtys

               Šiame Susitarime vartojami terminai:

               1.Europos oro susisiekimo bendrovės – Europos Sąjungos bei jos valstybių narių, Islandijos ir Norvegijos oro susisiekimo bendrovės, kurioms suteiktas leidimas teikti tarptautinio oro susisiekimo paslaugas pagal JAV ir ES ATA 4 straipsnį, įskaitant jo taikymo nuostatas pagal Keturšalį ATA;

               2.Šalis – Jungtinės Valstijos, Europos Sąjunga, Islandija arba Norvegija;

               3.JAV oro susisiekimo bendrovės – Jungtinių Valstijų oro susisiekimo bendrovės, kurioms suteiktas leidimas teikti tarptautinio oro susisiekimo paslaugas pagal JAV ir ES ATA 4 straipsnį, įskaitant jo taikymo nuostatas pagal Keturšalį ATA;

               4.nuoma su įgula – dviejų oro susisiekimo bendrovių sutartis, pagal kurią orlaivis su įgula suteikiamas tarptautinio oro susisiekimo paslaugoms teikti.

               2 straipsnis

               Galiojimo laiko apribojimai

               1.Nė viena Šalis nenustato, be kita ko, įstatymais ar kitais teisės aktais, laiko apribojimų nuomai su įgula pagal JAV ir ES ATA 10 straipsnio 9 dalį, įskaitant jo taikymo nuostatas pagal Keturšalį ATA, jei tokia nuoma su įgula atitinka visas minėto 10 straipsnio 9 dalies sąlygas.

               2.Nė viena 1 dalies nuostata negali būti suprasta kaip Šalies teisės ribojimas kitais atvejais taikyti savo įstatymus ir kitus teisės aktus nuomos su įgula sutartims, apimančioms jos oro susisiekimo bendroves ir valstybių, kurios nėra šio Susitarimo Šalys, oro susisiekimo bendroves.

               3 straipsnis

               Konsultacijos

               Bet kuri Šalis bet kuriuo metu gali prašyti surengti konsultacijas su bet kuria kita Šalimi ar Šalimis bet kokiu su šiuo Susitarimu susijusiu klausimu.  Tokios konsultacijos pradedamos kuo anksčiau, bet ne vėliau kaip per 60 dienų nuo tos dienos, kurią kita Šalis gavo prašymą, arba atitinkamais atvejais nuo tos dienos, kurią visos kitos Šalys gavo prašymą, nebent susitariama kitaip.  Tokias konsultacijas galima surengti vykstant JAV ir ES ATA 18 straipsnyje nurodyto Jungtinio komiteto posėdžiui.

               4 straipsnis

               Peržiūra

               Šalys prireikus peržiūri šio Susitarimo įgyvendinimą.  Tokią apžvalgą galima surengti vykstant JAV ir ES ATA 18 straipsnyje nurodyto Jungtinio komiteto posėdžiui.

               5 straipsnis

               Ginčų sprendimas

               1.Bet koks su šiuo Susitarimu susijęs ginčas, jei jis neišsprendžiamas pagal 3 straipsnį surengtose konsultacijose, gali būti perduodamas spręsti ginčo šalių sutarimu pasirinktam asmeniui arba įstaigai.  Jei ginčo šalys nesutaria, vienos iš ginčo šalių prašymu ginčas perduodamas spręsti arbitražo teismui JAV ir ES ATA 19 straipsnio 2–8 dalyse nustatyta tvarka, išskyrus toliau nurodytus atvejus.

               2.Jei ginče dalyvauja:

               (a) dvi šio Susitarimo Šalys, JAV ir ES ATA 19 straipsnio 2–8 dalyse vartojamas terminas „Šalis“ arba „Šalys“, kalbant apie tokį su šiuo Susitarimu susijusį ginčą, reiškia to ginčo šalį arba šalis;

               (b)daugiau kaip dvi šio Susitarimo Šalys, šiame straipsnyje aprašyto proceso viena arba abi pusės gali apimti keletą Šalių.  Kilus tokiam su šiuo Susitarimu susijusiam ginčui, visos JAV ir ES ATA 19 straipsnio 2–8 dalyse daromos nuorodos į „Šalį“, kalbant apie tą ginčą, reiškia vieną su šiuo Susitarimu susijusio ginčo pusę, o visos nuorodos į „Šalis“, kalbant apie tą ginčą, reiškia dvi su šiuo Susitarimu susijusio ginčo puses.

               3.JAV ir ES ATA 19 straipsnio 3 ir 7 dalyse vartojamas terminas „šis Susitarimas“, kalbant apie su šiuo Susitarimu susijusį ginčą, reiškia šį Jungtinių Amerikos Valstijų, Europos Sąjungos, Islandijos ir Norvegijos Karalystės susitarimą dėl galiojimo laiko apribojimų, taikomų orlaivių su įgula suteikimo sutartims.

               4.JAV ir ES ATA 19 straipsnio 2 dalyje nuoroda į „valstybę narę“, kalbant apie su šiuo Susitarimu susijusį ginčą, apima Islandiją ir Norvegiją.

               6 straipsnis

               Registravimas Tarptautinėje civilinės aviacijos organizacijoje (ICAO)

               Šį Susitarimą ir visus jo pakeitimus ICAO registruoja Europos Sąjungos Tarybos generalinis sekretoriatas.

               7 straipsnis

               Įsigaliojimas, laikinas taikymas ir nutraukimas

               1.Šis Susitarimas įsigalioja praėjus vienam mėnesiui nuo tos dienos, kurią Šalys viena kitai paskutinį kartą diplomatine nota patvirtina, kad visos šiam Susitarimui įsigalioti būtinos procedūros yra baigtos.

               2.Šalys susitaria, kad iki šio Susitarimo įsigaliojimo Jungtinės Valstijos ir Europos Sąjunga Susitarimą laikinai taiko nuo tada, kai Jungtinės Valstijos ir Europos Sąjunga jį pasirašo, o Norvegija ir Islandija – nuo vėlesnės iš šių datų: dienos, kurią Jungtinės Valstijos ir Europos Sąjunga pradeda jį laikinai taikyti, arba dienos, kurią ta valstybė jį pasirašo.

               3.Jungtinės Valstijos arba Europos Sąjunga gali bet kuriuo metu diplomatiniais kanalais kitoms Šalims raštu pranešti apie savo sprendimą nutraukti šį Susitarimą arba baigti šio Susitarimo laikiną taikymą pagal šio straipsnio 2 dalį.  Pranešimo kopija tuo pačiu metu siunčiama ICAO.  Šis Susitarimas nutraukiamas arba laikinas jo taikymas baigiasi vidurnaktį Grinvičo laiku, praėjus 90 dienų nuo raštiško pranešimo dienos, nebent iki to laikotarpio pabaigos toks pranešimas atšaukiamas Jungtinių Valstijų ir Europos Sąjungos susitarimu.

               4.Islandija arba Norvegija gali bet kuriuo metu diplomatiniais kanalais kitoms Šalims raštu pranešti apie savo sprendimą pasitraukti iš šio Susitarimo arba baigti šio Susitarimo laikiną taikymą pagal šio straipsnio 2 dalį.  Pranešimo kopija tuo pačiu metu siunčiama ICAO.  Toks pasitraukimas arba laikino taikymo nutraukimas įsigalioja vidurnaktį Grinvičo laiku, praėjus 90 dienų nuo raštiško pranešimo dienos, nebent iki to laikotarpio pabaigos toks pranešimas atšaukiamas raštišką pranešimą pateikusios Šalies, Jungtinių Valstijų ir Europos Sąjungos susitarimu.

               5.Jei JAV ir ES ATA nutraukiamas arba to susitarimo šalys nustoja laikinai jį taikyti, tuo atveju, nepaisant visų kitų šio straipsnio nuostatų, kartu nutraukiamas ir šis Susitarimas.

               6.Jei Keturšalis ATA nutraukiamas pagal to susitarimo 3 straipsnio 1 dalį arba jei to susitarimo šalys nustoja laikinai jį taikyti, arba jei tas susitarimas nutraukiamas Norvegijos ar Islandijos atžvilgiu pagal 3 straipsnio 3 dalį, tuo atveju, nepaisant visų kitų šio straipsnio nuostatų, Susitarimas nutraukiamas Norvegijos ir (arba) Islandijos atžvilgiu tą pačią dieną, kurią tos Šalies ar tų Šalių atžvilgiu įsigalioja to susitarimo arba jo laikino taikymo nutraukimas.

               7.Jei Norvegija ir (arba) Islandija pasitraukia iš Keturšalio ATA pagal to susitarimo 3 straipsnio 2 dalį, tuo atveju, nepaisant visų kitų šio straipsnio nuostatų, Susitarimas nutraukiamas iš Keturšalio ATA pasitraukiančios Šalies ar Šalių atžvilgiu tą pačią dieną, kurią tos Šalies arba tų Šalių atžvilgiu įsigalioja pasitraukimas iš Keturšalio ATA.

               TAI PATVIRTINDAMI šį Susitarimą pasirašė toliau nurodyti tinkamai įgalioti asmenys.

               Priimta __________ 2019 m. ____________ d. keturiais egzemplioriais anglų kalba.

               Jungtinių Amerikos Valstijų vardu

                     Europos Sąjungos vardu

               Islandijos vardu

                     Norvegijos Karalystės vardu

               Bendra deklaracija

               Jungtinių Amerikos Valstijų, Europos Sąjungos, Islandijos ir Norvegijos atstovai patvirtino, kad
               pasirašytino Susitarimo dėl galiojimo laiko apribojimų, taikomų orlaivių su įgula suteikimo sutartims, teksto anglų kalba autentiškumas turi būti patvirtintas kitomis kalbomis, kaip numatyta Šalims pasikeičiant raštais.

               Ši bendra deklaracija yra neatsiejama Susitarimo dalis.

               Jungtinių Amerikos Valstijų vardu

                     Europos Sąjungos vardu

               Islandijos vardu

                     Norvegijos Karalystės vardu

    ---documentbreak--- NA ---documentbreak---

               EUROPOS KOMISIJA
            Briuselis, 2019 06 05
            COM(2019) 254 final
            PRIEDAS
            prie pasiūlymo dėl Tarybos sprendimo
            dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, sudarymo Europos Sąjungos vardu

               Konsultacijų memorandumas

               1.2019 m. kovo 8 d. Jungtinių Amerikos Valstijų (JAV), Europos Sąjungos (ES), Islandijos ir Norvegijos delegacijos susitarė ad referendum dėl A priedėlyje pateikiamo susitarimo dėl galiojimo laiko apribojimų, taikomų orlaivių su įgula nuomos sutartims (toliau – Susitarimas), kurį jos ketina pateikti savo atitinkamoms institucijoms tvirtinti, teksto.  Delegacijų narių sąrašas pateikiamas B priedėlyje.

               2.JAV ir ES delegacijos išsakė nuomonę, kad 2007 m. balandžio 25 ir 30 d. pasirašyto Jungtinių Amerikos Valstijų ir Europos Bendrijos bei jos valstybių narių susitarimo dėl oro susisiekimo (su pakeitimais, padarytais 2010 m. birželio 24 d. pasirašytu Protokolu, kuriuo iš dalies keičiamas Jungtinių Amerikos Valstijų ir Europos bendrijos bei jos valstybių narių oro susisiekimo susitarimas) (toliau – JAV ir ES ATA) rengėjų tikslas buvo skatinti užtikrinti lankstesnes sąlygas oro susisiekimo bendrovėms sudaryti veiklos sutartis pagal 10 straipsnio 9 dalį.  JAV, ES, Islandijos ir Norvegijos delegacijos taip pat išsakė nuomonę, kad Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės susitarimo dėl oro susisiekimo (toliau – Keturšalis ATA), pagal kurį Islandijai ir Norvegijai taikomos JAV ir ES ATA nuostatos, rengėjų tikslas buvo skatinti atitinkamą lankstumą.

               3.JAV delegacija išreiškė susirūpinimą, kad Reglamento (EB) Nr. 1008/2008 taikymas trukdo JAV oro susisiekimo bendrovėms naudotis komercinėmis teisėmis pagal JAV ir ES ATA, įskaitant jo taikymo nuostatas pagal Keturšalį ATA, ir kad ji nuo 2014 m. Jungtiniame komitete deda pastangas siekdama užtikrinti, kad oro susisiekimo bendrovės, norinčios naudotis komercinėmis nuomos rinkomis, kaip numatyta 10 straipsnio 9 dalyje, galėtų tai daryti.  JAV delegacija priminė, kad JAV transporto departamentas įdėjo daug pastangų, kad sukurtų naujų rinkos galimybių orlaivių su įgula nuomai, o tų pastangų rezultatas – 2008 m. vasario mėn. pranešimas dėl peržiūrėtų gairių, paskelbtas Federalinio registro 73 tomo 41 numeryje.  Be to, JAV delegacija pareiškė, kad jos sprendimas dalyvauti derybose, prisidėti prie Susitarimo projekto rengimo ir pateikti tvirtinti Susitarimo tekstą nedaro poveikio jos pozicijai dėl minėtojo reglamento.

               4.Atsakydamos į tai, ES, Islandijos ir Norvegijos delegacijos pareiškė, kad jos nepritaria JAV delegacijos nuogąstavimams dėl Reglamento (EB) Nr. 1008/2008 taikymo ir mano, jog Jungtinių Valstijų nustatyti laiko apribojimai Europos oro susisiekimo bendrovių, apibrėžtų Susitarimo 1 straipsnio 1 punkte, vykdomai nuomai su įgula trukdytų Europos oro susisiekimo bendrovėms naudotis komercinėmis teisėmis pagal JAV ir ES ATA, įskaitant jo taikymo nuostatas pagal Keturšalį ATA. Šios delegacijos taip pat pareiškė, kad jų sprendimas dalyvauti derybose, prisidėti prie Susitarimo projekto rengimo ir pateikti tvirtinti Susitarimo tekstą nedaro poveikio jų pozicijai dėl minėtojo reglamento ir JAV praktikos.

               5.ES, Norvegijos ir Islandijos delegacijos, visų pirma atsižvelgdamos į visapusiškus Susitarimo Šalių tarpusavio santykius aviacijos srityje, pabrėžė savo poziciją, kad šis Susitarimas nėra precedentas deryboms dėl lygiaverčio ES, Islandijos ar Norvegijos ir bet kurios kitos šalies susitarimo.

               6.Atsakydamos į JAV delegacijos klausimą dėl Reglamento (EB) Nr. 1008/2008 ir Susitarimo taikymo Islandijoje ir Norvegijoje, Islandijos ir Norvegijos delegacijos patvirtino, kad Islandija ir Norvegija taiko Reglamentą (EB) Nr. 1008/2008 – jis įtrauktas į Europos ekonominės erdvės susitarimą (toliau – EEE susitarimas). Be to, Islandijos ir Norvegijos delegacijos pažymėjo, kad Susitarimas bus laikomas susitarimu pagal tarptautinę viešąją teisę, taigi Islandijai bei Norvegijai bus privalomas.

               7.ES delegacija pažymėjo, kad pagal ES teisę, visų pirma pagal Sutarties dėl Europos Sąjungos veikimo (SESV) 216 straipsnio 2 dalį, Susitarimas bus įtrauktas į ES teisę ir bus privalomas valstybėms narėms, nors jos nėra Susitarimo šalys pagal tarptautinę teisę; todėl, remiantis ES teise, valstybės narės negalės pažeisti Susitarimo, pavyzdžiui, nuomai su įgula nustatyti laiko apribojimus, kurie yra nesuderinami su Susitarimu.

               8.ES delegacija taip pat atkreipė dėmesį į tai, kad pagal SESV 3 straipsnio 2 dalį ES naudojasi išimtine kompetencija sudaryti Susitarimą, neįtraukdama valstybių narių.

               9.Šiuo klausimu ES delegacija pažymėjo, kad tuo atveju, jeigu valstybė narė savo veiksmais pažeistų Susitarimą, pvz., nuomai su įgula nustatytų laiko apribojimus, kurie yra nesuderinami su Susitarimu, ir, kadangi Susitarimas yra ES teisės dalis, taip nevykdytų pareigos pagal ES teisę, Europos Komisija pagal SESV būtų laikoma už ES teisės aktų vykdymo užtikrinimą atsakinga ES institucija ir pagal SESV 258 straipsnį ji Europos Sąjungos Teisingumo Teisme galėtų imtis teisinių priemonių prieš tą valstybę narę.  Ji taip pat pažymėjo, kad jeigu kuri nors valstybė narė savo veiksmais pažeistų Susitarimą, už tokius veiksmus pagal Susitarimą būtų atsakinga ES ir jai būtų taikomos 3 ir 5 straipsniuose nurodytos procedūros.

               10.Šiuo atžvilgiu atsakydama į JAV delegacijos klausimą ES delegacija patvirtino, kad Europos Komisija pagal ES teisę ir visų pirma pagal EEE susitarimą neturi įgaliojimų užtikrinti, kad Islandija ir Norvegija taikys Susitarimą. Jei Islandija arba Norvegija pažeistų Susitarimą, joms būtų taikomos 3 ir 5 straipsniuose nurodytos procedūros. Islandijos ir Norvegijos delegacijos šiuos teiginius patvirtino.

               11.JAV delegacija pažymėjo, kad Jungtinės Valstijos Susitarimą turi laikinai taikyti pagal jo 7 straipsnio 2 dalį.

               12.Atsakydama į JAV delegacijos klausimą dėl Susitarimo laikino taikymo ir ES gebėjimo užtikrinti tokį taikymą valstybėse narėse, ES delegacija pirmiausia atkreipė dėmesį į tai, kad pagal SESV 218 straipsnio 5 dalį ES Taryba, remdamasi Europos Komisijos pasiūlymu, turi priimti sprendimą, kuriuo suteikiami įgaliojimai pasirašyti Susitarimą ir pagal jo 7 straipsnio 2 dalį laikinai jį taikyti, taip pat į tai, kad toks sprendimas pagal SESV 288 straipsnį yra privalomas visas. Be to, ji pažymėjo, kad pagal SESV 216 straipsnio 2 dalį Susitarimas, įskaitant jo 7 straipsnio 2 dalies nuostatas dėl laikino taikymo, valstybėms narėms bus privalomas kaip ES teisės dalykas, ir nurodė SESV 258 straipsnyje nustatytą procedūrą, skirtą užtikrinti, kad valstybės narės laikytųsi savo pareigų pagal ES teisę.

               13. Atsakydamos į JAV delegacijos klausimą dėl Susitarimo laikino taikymo Islandijoje ir Norvegijoje, Islandijos ir Norvegijos delegacijos patvirtino, kad Susitarimas bus laikinai taikomas pagal jo 7 straipsnio 2 dalį nuo jo pasirašymo dienos.

               14.Atsakydama į ES delegacijos klausimą, JAV delegacija pateikė informacijos apie JAV taikomą ilgalaikės nuomos su įgula licencijavimo tvarką.  Dėl tokio leidimo besikreipiančios oro susisiekimo bendrovės turi atitikti JAV Federalinių teisės aktų kodekso 14 antraštinės dalies 212 dalyje (14 C.F.R. Part 212) nurodytus reikalavimus.  Šiuose teisės aktuose ilgalaikė nuoma su įgula apibrėžiama kaip nuoma, kuri a) trunka ilgiau kaip 60 dienų arba b) yra tokių nuomos sutarčių, kurios kartu sudaro ilgiau kaip 60 dienų trunkančią tęstinę sutartį, serijos dalis.  JAV delegacija pažymėjo, kad JAV Transporto departamentas išduoda nuomos su įgula paslaugų teikimo leidimus, jei yra įvykdyti visi reikalavimai ir jei ji mano, kad leidimas atitinka viešąjį interesą. Atitikties viešajam interesui sąlygos išdėstytos 14 CFR 212.11 b punkte ir aptartos reguliavimo gairėse, paskelbtose 2008 m. vasario 15 d. (73 Fed. Reg. 10986). Šiuo klausimu JAV delegacija patvirtino pareiškimus dėl viešojo intereso analizės taikymo, kuriuos ji išdėstė 2007 m. konsultacijų memorandumo, pridėto prie JAV ir ES ATA, 27, 28, 29 ir 31 punktuose.

               15.JAV delegacija pažymėjo, kad JAV Transporto departamentas, laikydamasis seniai nusistovėjusios praktikos, nuolat tvirtina ES, Islandijos ir Norvegijos vežėjų teikiamus prašymus dėl nuomos su įgula sutarčių.  Visos delegacijos išreiškė lūkestį, kad tokia praktika bus tęsiama laikantis Susitarimo ir JAV ir ES ATA, įskaitant jo taikymo nuostatas pagal Keturšalį ATA.

               16.Delegacijos pažymėjo, kad Jungtinis komitetas, nurodytas JAV ir ES ATA 18 straipsnyje, yra įgaliotas peržiūrėti JAV ir ES ATA įgyvendinimą, įskaitant jo taikymą pagal Keturšalį ATA; Jungtinį komitetą sudaro Keturšalio ATA šalys, tarp kurių yra šalių, kurios nėra Susitarimo šalys.  Tačiau, atsižvelgdamos į tai, kad visos Susitarimo Šalys yra Jungtinio komiteto narės ir kad ES valstybės narės privalo laikytis Susitarimo pagal ES teisę, nors jos ir nėra Susitarimo šalys, delegacijos išreiškė lūkestį, kad visos konsultacijos pagal Susitarimo 3 straipsnį arba peržiūra pagal 4 straipsnį bus rengiamos vykstant Jungtinio komiteto, nurodyto JAV ir ES ATA 18 straipsnio 1 dalyje, eiliniams arba neeiliniams posėdžiams.  Delegacijos išreiškė viltį, kad, jei tokios konsultacijos būtų surengtos, forumo pobūdis padėtų Susitarimo šalims rasti sprendimą.

               17.Delegacijos taip pat pažymėjo, kad Susitarimas nedaro poveikio Jungtinio komiteto įgaliojimams spręsti klausimus, susijusius su nuomos su įgula sutartimis pagal JAV ir ES ATA 10 straipsnio 9 dalį, įskaitant jo taikymo nuostatas pagal Keturšalį ATA.

               18.JAV ir ES delegacijos pripažino ES kalbų vartojimo tvarką.  Šiuo klausimu ES delegacija priminė, kad pagal ES teisę ES yra įpareigota sudaryti Susitarimą bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. ES delegacija pareiškė savo poziciją, kad šių papildomų teksto versijų kitomis kalbomis autentiškumas turėtų būti patvirtintas taikant procedūrą, numatytą bendroje deklaracijoje (pateikiamoje C priedėlyje), o visos versijos, kurių autentiškumas patvirtintas, yra vienodos vertės. Islandijos ir Norvegijos delegacijos pareiškė savo poziciją, kad teksto versijų islandų ir norvegų kalbomis autentiškumas turėtų būti patvirtintas tokiu pačiu būdu. JAV delegacija atkreipė dėmesį į ES, Islandijos ir Norvegijos delegacijų poziciją ir pažymėjo, kad Susitarime nereikalaujama patvirtinti papildomų teksto versijų kitomis kalbomis autentiškumo, tačiau ji patvirtino savo įsipareigojimą konstruktyviai dirbti su ES, Islandijos ir Norvegijos delegacijomis sprendžiant prašymų dėl papildomų teksto versijų kitomis kalbomis autentiškumo patvirtinimo klausimą pagal bendroje deklaracijoje nustatytą procedūrą.

               Jungtinių Amerikos Valstijų

                     Europos Sąjungos

               delegacijos vardu

                     delegacijos vardu

               Terri L. Robl

                     Carlos Bermejo Acosta

               Islandijos delegacijos vardu

                      Norvegijos Karalystės

                     delegacijos vardu

               Una Særún Jóhannsdóttir

                     Øyvind Thorstein Ek


               EUROPOS KOMISIJA
            Briuselis, 2019 06 05
            COM(2019) 253 final
            2019/0123(NLE)
            Pasiūlymas
            TARYBOS SPRENDIMAS
            dėl valstybių narių Europos plėtros fondui mokėtinų finansinių įnašų, įskaitant 2019 m. antrąją įnašo dalį

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Šis pasiūlymas susijęs su Tarybos sprendimo dėl valstybių narių Europos plėtros fondui (EPF) 2019 m. mokėtinos antrosios finansinių įnašų dalies projektu.

                  11-ojo EPF ir kitų EPF (t. y. 8-ojo, 9-ojo ir 10-ojo EPF) vis dar naudojamos lėšos valdomos remiantis šiuo taisyklių rinkiniu, kurį sudaro:

                  dabartinis Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                     1
                  ,

                  Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                     2
                   (toliau – Vidaus susitarimas dėl 11-ojo EPF),

                  Tarybos reglamentas (ES) 2018/1877 dėl 11-ajam Europos plėtros fondui taikomo finansinio reglamento
                     3
                   (toliau – 11-ajam EPF taikomas finansinis reglamentas).

                  Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės reguliariai moka įnašus į EPF iždą pagal iš anksto nustatytus finansinius įsipareigojimus. Reguliarūs įnašai mokami pagal techninius Tarybos sprendimus, kuriais įgyvendinami anksčiau priimti finansiniai įsipareigojimai.

                  Todėl kai kurios aiškinamojo memorandumo antraštės nėra taikomos tokiems kaip šis reguliariems kvietimams sumokėti įnašus.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

                  Pagal 11-ajam EPF taikomo finansinio reglamento 19 straipsnio 7 dalį atskirai nurodoma Europos Komisijos valdoma suma ir Europos investicijų banko (EIB) valdoma suma.

                  Pagal 11-ajam EPF taikomo finansinio reglamento 46 straipsnį EIB atsiuntė Komisijai atnaujintas jos valdomų priemonių įsipareigojimų ir mokėjimų sąmatas.

                  11-ajam EPF taikomo finansinio reglamento 20 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos ankstesniems EPF skirtos sumos. Todėl pagal šį pasiūlymą kvietimai sumokėti įnašus susiję su 10-ajam EPF nustatytomis EIB valdomomis sumomis ir 11-ajam EPF nustatytomis Europos Komisijos valdomomis sumomis.

                  Pagal 11-ajam EPF taikomo finansinio reglamento 19 straipsnio 3 dalį Taryba turi priimti sprendimą dėl šio pasiūlymo ne vėliau kaip per 21 kalendorinę dieną nuo tos dienos, kai Europos Komisija, veikdama Europos Sąjungos vardu, pateikė pasiūlymą.

                  11-ajam EPF taikomo finansinio reglamento 21 straipsnio 1 dalyje nustatyta, kad valstybei narei nesumokėjus mokėtinos įnašo dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka.

               2019/0123 (NLE)

               Pasiūlymas

               TARYBOS SPRENDIMAS

               dėl valstybių narių Europos plėtros fondui mokėtinų finansinių įnašų, įskaitant 2019 m. antrąją įnašo dalį

               EUROPOS SĄJUNGOS TARYBA,

               atsižvelgdama į Europos Sąjungos sutartį ir į Sutartį dėl Europos Sąjungos veikimo,

               atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  4
                (toliau – Vidaus susitarimas), ypač į jo 7 straipsnį,

               atsižvelgdama į 2018 m. lapkričio 26 d. Tarybos reglamentą (ES) 2018/1877 dėl 11-ajam Europos plėtros fondui taikomo finansinio reglamento (toliau – 11-ajam EPF taikomas finansinis reglamentas)
                  5
               , ypač į jo 19 straipsnio 3 ir 4 dalis,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 19–22 straipsniuose nustatytą tvarką ne vėliau kaip 2019 m. birželio 15 d. Europos Komisija turi pateikti pasiūlymą, kuriame nurodoma a) antrosios 2019 m. įnašo dalies suma ir b) patikslinta metinė 2019 m. įnašo suma, jei suma neatitinka realių poreikių;

               (2)pagal 11-ajam EPF taikomo finansinio reglamento 46 straipsnį 2019 m. balandžio 24 d. Europos investicijų bankas pateikė Europos Komisijai atnaujintas jo valdomų priemonių įsipareigojimų ir mokėjimų sąmatas;

               (3)11-ajam EPF taikomo finansinio reglamento 20 straipsnio 1 dalyje nustatyta, kad kvietimuose sumokėti įnašus pirmiausia panaudojamos sumos, nustatytos ankstesniems EPF. Todėl lėšos pagal 10-ąjį EPF turėtų būti skirtos EIB, o lėšos pagal 11-ąjį EPF – Komisijai;

               (4)remdamasi Europos Komisijos pasiūlymu, 2018 m. lapkričio 12 d. Taryba priėmė Sprendimą (ES) 2018/1715
                  6
               , kuriuo nustatė, kad valstybių narių Europos Komisijai ir Europos investicijų bankui mokėtina 2019 m. EPF metinė įnašo suma yra atitinkamai 4 400 000 000 EUR ir 300 000 000 EUR;

               (5)atsižvelgiant į tai, kad 2021–2027 m. laikotarpiu Komisija pasiūlė naują vystymosi ir tarptautinio bendradarbiavimo įgyvendinimo tvarką, kuri pakeis dabartinę EPF sistemą, Komisija mažina savo mokėjimų pagal EPF sąmatas, todėl 2020 m. viršutinė riba sumažinama 200 000 000 EUR,

               PRIĖMĖ ŠĮ SPRENDIMĄ:

               1 straipsnis

               Kiekvienos valstybės narės Europos Komisijai ir Europos investicijų bankui mokėtinos Europos plėtros fondo 2019 m. antrosios įnašų dalys nustatytos šio sprendimo priede pateiktoje lentelėje.

               2 straipsnis

               Patikslinta valstybių narių 2020 m. EPF metinių įnašų sumos viršutinė riba yra 4 700 000 000 EUR. 4 400 000 000 EUR skiriama Komisijai ir 300 000 000 EUR – EIB.

               3 straipsnis

               Šis sprendimas įsigalioja jo paskelbimo Europos Sąjungos oficialiajame leidinyje dieną.

               4 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        OL L 317, 2000 12 15, p. 3.

                     (2)

                        OL L 210, 2013 8 6, p. 1.

                     (3)

                        OL L 307, 2018 12 3, p. 1–21.

                     (4)

                        OL L 210, 2013 8 6, p. 1.

                     (5)

                        OL L 307, 2018 12 3, p. 7–9.

                     (6)

                        OL L 286, 2018 11 14, p. 1–21.

    ---documentbreak---

               EUROPOS KOMISIJA
            Briuselis, 2019 06 05
            COM(2019) 253 final
            PRIEDAS
            prie
            Pasiūlymo dėlTARYBOS SPRENDIMO
            dėl valstybių narių Europos plėtros fondui mokėtinų finansinių įnašų, įskaitant 2019 m. antrąją įnašo dalį

               PRIEDAS

                        VALSTYBĖ NARĖ

                        10-asis EPF %

                        11-asis EPF %

                        Antroji 2019 m. įnašo dalis (EUR)

                        Iš viso

                        Komisija

                        EIB

                        11-asis EPF

                        10-asis EPF

                        BELGIJA

                        3,53

                        3,24927

                         48 739 050,00

                         3 530 000,00

                         52 269 050,00

                        BULGARIJA

                        0,14

                        0,21853

                         3 277 950,00

                        140 000,00

                         3 417 950,00

                        ČEKIJA

                        0,51

                        0,79745

                         11 961 750,00

                        510 000,00

                         12 471 750,00

                        DANIJA

                        2,00

                        1,98045

                         29 706 750,00

                         2 000 000,00

                         31 706 750,00

                        VOKIETIJA

                        20,50

                        20,57980

                         308 697 000,00

                         20 500 000,00

                         329 197 000,00

                        ESTIJA

                        0,05

                        0,08635

                         1 295 250,00

                        50 000,00

                         1 345 250,00

                        AIRIJA

                        0,91

                        0,94006

                         14 100 900,00

                        910 000,00

                         15 010 900,00

                        GRAIKIJA

                        1,47

                        1,50735

                         22 610 250,00

                         1 470 000,00

                         24 080 250,00

                        ISPANIJA

                        7,85

                        7,93248

                         118 987 200,00

                         7 850 000,00

                         126 837 200,00

                        PRANCŪZIJA

                        19,55

                        17,81269

                         267 190 350,00

                         19 550 000,00

                         286 740 350,00

                        KROATIJA

                        0,00

                        0,22518

                         3 377 700,00

                        0,00

                         3 377 700,00

                        ITALIJA

                        12,86

                        12,53009

                         187 951 350,00

                         12 860 000,00

                         200 811 350,00

                        KIPRAS

                        0,09

                        0,11162

                         1 674 300,00

                        90 000,00

                         1 764 300,00

                        LATVIJA

                        0,07

                        0,11612

                         1 741 800,00

                        70 000,00

                         1 811 800,00

                        LIETUVA

                        0,12

                        0,18077

                         2 711 550,00

                        120 000,00

                         2 831 550,00

                        LIUKSEMBURGAS

                        0,27

                        0,25509

                         3 826 350,00

                        270 000,00

                         4 096 350,00

                        VENGRIJA

                        0,55

                        0,61456

                         9 218 400,00

                        550 000,00

                         9 768 400,00

                        MALTA

                        0,03

                        0,03801

                        570 150,00

                        30 000,00

                        600 150,00

                        NYDERLANDAI

                        4,85

                        4,77678

                         71 651 700,00

                         4 850 000,00

                         76 501 700,00

                        AUSTRIJA

                        2,41

                        2,39757

                         35 963 550,00

                         2 410 000,00

                         38 373 550,00

                        LENKIJA

                        1,30

                        2,00734

                         30 110 100,00

                         1 300 000,00

                         31 410 100,00

                        PORTUGALIJA

                        1,15

                        1,19679

                         17 951 850,00

                         1 150 000,00

                         19 101 850,00

                        RUMUNIJA

                        0,37

                        0,71815

                         10 772 250,00

                        370 000,00

                         11 142 250,00

                        SLOVĖNIJA

                        0,18

                        0,22452

                         3 367 800,00

                        180 000,00

                         3 547 800,00

                        SLOVAKIJA

                        0,21

                        0,37616

                         5 642 400,00

                        210 000,00

                         5 852 400,00

                        SUOMIJA

                        1,47

                        1,50909

                         22 636 350,00

                         1 470 000,00

                         24 106 350,00

                        ŠVEDIJA

                        2,74

                        2,93911

                         44 086 650,00

                         2 740 000,00

                         46 826 650,00

                        JUNGTINĖ KARALYSTĖ

                        14,82

                        14,67862

                         220 179 300,00

                         14 820 000,00

                         234 999 300,00

                        IŠ VISO ES 28

                        100,00

                        100,00

                        500 000 000,00

                         100 000 000,00

                        1 600 000 000,00


               EUROPOS KOMISIJA
            Briuselis, 2019 06 05
            COM(2019) 256 final
            2019/0125(NLE)
            Pasiūlymas
            TARYBOS SPRENDIMAS
            dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, pasirašymo Europos Sąjungos vardu ir laikino taikymo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Komisija pagal 2016 m. gruodžio 21 d. Tarybos suteiktą įgaliojimą derėjosi dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims (toliau – Susitarimas dėl nuomos su įgula).

                  Jis grindžiamas 2007 m. balandžio 25 ir 30 d. pasirašytu ES ir Jungtinių Amerikos Valstijų (JAV) susitarimu dėl oro susisiekimo
                     1
                   (toliau – ATA) ir juo patvirtinama galimybė sudaryti aiškias ir neribojančias nuomos su įgula sutartis
                     2
                  , apimančias Šalių oro susisiekimo bendroves, taip pat patikslinamos atitinkamos ATA nuostatos.

                  Susitarimu dėl nuomos su įgula bus ne tik išspręstas dabartinis ginčas dėl atitinkamų ATA nuostatų taikymo, bet ir užtikrintas aiškumas ir teisinis tikrumas sudarant būsimas sutartis, taikomas ES, Islandijos, Norvegijos ir JAV oro susisiekimo bendrovėms. Be to, tikimasi sukurti naujų verslo galimybių visų Šalių oro susisiekimo bendrovėms ir sustiprinti jų bendradarbiavimą.

               •Bendrosios aplinkybės

               ES ir JAV ATA numatyta Šalims taikytina atvira nuomos su įgula tvarka. Derybiniuose nurodymuose nustatytas bendrasis tikslas – derėtis dėl Susitarimo dėl nuomos su įgula, siekiant patikslinti atitinkamas ATA nuostatas ir panaikinti ES, Islandijos, Norvegijos ir JAV oro susisiekimo bendrovėms taikomus nuomos su įgula sutarčių galiojimo laiko apribojimus.

               Remiantis derybiniais nurodymais, 2019 m. kovo 8 d. parafuotas Susitarimo dėl nuomos su įgula projektas.

               •Suderinamumas su toje pačioje politikos srityje galiojančiomis nuostatomis

               ES ir JAV ATA – svarbiausias susitarimas dėl oro susisiekimo pasaulyje, pagal kurį per metus pasiūloma daugiau kaip 75 mln. keleivių vietų ir kuris yra su aviacija susijusios ES išorės politikos pagrindas. Susitarimas dėl nuomos su įgula padės pašalinti ilgalaikį netikrumą, susijusį su ATA nuostatų dėl nuomos su įgula taikymu, ir taip prisidės prie sklandžių transatlantinių santykių aviacijos srityje.

               Susitarimas dėl nuomos su įgula atitinka bendrąsias nuomai su įgula taikomas ES taisykles: pagal Reglamento (EB) Nr. 1008/2008
                  3
               , kuris neseniai iš dalies pakeistas
                  4
               , 13 straipsnio 3 dalies b punktą galiojimo laiko apribojimai gali būti panaikinti Sąjungos pasirašytu tarptautiniu susitarimu dėl nuomos su įgula, kuris grindžiamas ES susitarimu dėl oro susisiekimo, pasirašytu iki 2008 m. sausio 1 d.

               •Suderinamumas su galiojančiomis pasiūlymo srities nuostatomis

               Susitarimas dėl nuomos su įgula atitinka bendrąsias nuomai su įgula taikomas ES taisykles: pagal Reglamento (EB) Nr. 1008/2008, kuris neseniai iš dalies pakeistas, 13 straipsnio 3 dalies b punktą galiojimo laiko apribojimai gali būti panaikinti Sąjungos pasirašytu tarptautiniu susitarimu dėl nuomos su įgula, kuris grindžiamas ES susitarimu dėl oro susisiekimo, pasirašytu iki 2008 m. sausio 1 d.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Sutarties dėl Europos Sąjungos veikimo (SESV) 100 straipsnio 2 dalis ir 218 straipsnio 5 dalis.

               •Subsidiarumo principas (neišimtinės kompetencijos atveju)

                  Netaikoma – Susitarimas dėl nuomos su įgula priklauso išimtinei ES kompetencijai pagal SESV 3 straipsnio 2 dalį.

               •Proporcingumo principas

                  Susitarime dėl nuomos su įgula sprendžiamas vienintelis klausimas ir jis nėra susijęs su kitais klausimais. Susitarime dėmesys sutelktas tik į galiojimo laiko apribojimus, kurie šiuo metu taikomi nuomos su įgula sutartims transatlantinėje rinkoje, taigi juo bus užtikrinta, kad ATA nuostatos dėl nuomos su įgula būtų aiškesnės.

                  Be to, valstybės narės ir toliau atliks įprastas administracines užduotis, susijusias su nuomos su įgula sutarčių tvirtinimu.

               •Priemonės pasirinkimas

                  Tarptautinis susitarimas – vienintelis būdas pasiekti numatytą tikslą.

               3.EX POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Galiojančių teisės aktų ex post vertinimas / tinkamumo patikrinimas

                  Netaikoma.

               •Konsultacijos su suinteresuotosiomis šalimis

                  Įvairiais derybų etapais konsultuotasi su visomis ES valstybėmis narėmis, visos aviacijos vertės grandinės suinteresuotosiomis šalimis ir socialiniais partneriais, visų pirma profesinėmis sąjungomis. Į pastabas, pateiktas vykstant šiam procesui, atsižvelgta.

               •Tiriamųjų duomenų rinkimas ir naudojimas

                  Netaikoma.

               •Poveikio vertinimas

                  Netaikoma.

               •Reglamentavimo tinkamumas ir supaprastinimas

                  Netaikoma.

               •Pagrindinės teisės

                  Netaikoma.

               4.POVEIKIS BIUDŽETUI

                  Pasiūlymas neturi poveikio Sąjungos biudžetui.

               5.KITI ELEMENTAI

               •Siūlomo susitarimo santrauka

                  Susitarimą sudaro pagrindinė dalis ir bendra deklaracija dėl teksto versijų kitomis kalbomis autentiškumo patvirtinimo.

               2019/0125 (NLE)

               Pasiūlymas

               TARYBOS SPRENDIMAS

               dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, pasirašymo Europos Sąjungos vardu ir laikino taikymo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 5 dalimi,

               atsižvelgdama į Europos Komisijos pasiūlymą,

               kadangi:

               (1)2016 m. gruodžio 21 d. Taryba įgaliojo Komisiją pradėti derybas su Jungtinėmis Amerikos Valstijomis, Islandija ir Norvegijos Karalyste dėl susitarimo dėl galiojimo laiko apribojimų, taikomų orlaivių su įgula suteikimo sutartims. Derybos sėkmingai užbaigtos 2019 m. kovo 8 d. parafavus Susitarimą;

               (2)Susitarimas turėtų būti Sąjungos vardu pasirašytas ir laikinai taikomas su sąlyga, kad jis bus sudarytas vėliau,

               PRIĖMĖ ŠĮ SPRENDIMĄ:

               1 straipsnis

               Suteikiami įgaliojimai Sąjungos vardu pasirašyti Jungtinių Amerikos Valstijų, Europos Sąjungos, Islandijos ir Norvegijos Karalystės susitarimą dėl galiojimo laiko apribojimų, taikomų orlaivių su įgula suteikimo sutartims, su sąlyga, kad minėtas Susitarimas bus sudarytas.

               Susitarimo tekstas pridedamas prie šio sprendimo.

               2 straipsnis

               Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą su sąlyga, kad jis bus sudarytas.

               3 straipsnis

               Sąjunga Susitarimą iki įsigaliojimo taiko laikinai pagal jo 7 straipsnio 2 dalį.

               4 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)

                        OL L 134, 2007 5 25, p. 4.

                     (2)

                        Nuoma su įgula – nuomos sutartis, pagal kurią viena oro susisiekimo bendrovė (nuomotojas) vykdo skrydžius suteikdama orlaivį ir įgulą kitai oro susisiekimo bendrovei (nuomininkui).

                     (3)

                        2008 m. rugsėjo 24 d. Europos Parlamento ir Tarybos reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (OL L 293, 2008 10 31, p. 3).

                     (4)

                        2018 m. gruodžio 11 d. Europos Parlamento ir Tarybos reglamentas (ES) 2019/2, kuriuo iš dalies keičiamas Reglamentas (EB) Nr. 1008/2008 dėl oro susisiekimo paslaugų teikimo Bendrijoje bendrųjų taisyklių (OL L 11, 2019 1 14, p. 1).

    ---documentbreak---

               EUROPOS KOMISIJA
            Briuselis, 2019 06 05
            COM(2019) 256 final
            PRIEDAS
            prie pasiūlymo dėl Tarybos sprendimo
            dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, pasirašymo Europos Sąjungos vardu ir laikino taikymo

               Susitarimas dėl galiojimo laiko apribojimų, taikomų orlaivių su įgula suteikimo sutartims

               JUNGTINĖS AMERIKOS VALSTIJOS (toliau – Jungtinės Valstijos), EUROPOS SĄJUNGA, ISLANDIJA ir NORVEGIJOS KARALYSTĖ (toliau – Norvegija),

               pripažindamos naudą, gaunamą skatinant užtikrinti lankstesnes sąlygas ir sąžiningas bei lygias galimybes oro susisiekimo bendrovėms sudaryti veiklos sutartis pagal 2007 m. balandžio 25 ir 30 d. pasirašyto Jungtinių Amerikos Valstijų ir Europos Bendrijos bei jos valstybių narių susitarimo dėl oro susisiekimo (su pakeitimais, padarytais 2010 m. birželio 24 d. pasirašytu Protokolu, kuriuo iš dalies keičiamas Jungtinių Amerikos Valstijų ir Europos bendrijos bei jos valstybių narių oro susisiekimo susitarimas) (toliau – JAV ir ES ATA), taikomo pagal 2011 m. birželio 16 ir 21 d. pasirašytą Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės oro susisiekimo susitarimą (toliau – Keturšalis ATA), 10 straipsnio 9 dalį;

               pripažindamos visapusiškus Šalių tarpusavio santykius aviacijos srityje, užsimezgusius dėl JAV ir ES ATA ir Keturšalio ATA, taip pat glaudų Šalių bendradarbiavimą įgyvendinant šiuos susitarimus;

               dar kartą patvirtindamos bendrą Šalių tikslą užtikrinti tarptautinio oro susisiekimo aukščiausio lygio saugą ir saugumą, kuris atsispindi panašiose jų reglamentavimo sistemose;

               pripažindamos, kad Šalyse esama panašių socialinių ir ekonominių sąlygų, susijusių su tarptautiniu oro susisiekimu; ir

               pasiryždamos skatinti užtikrinti lankstesnes sąlygas oro susisiekimo bendrovėms sudaryti veiklos sutartis, susijusias su orlaivių su įgula nuoma, kaip numatyta JAV ir ES ATA, įskaitant jo taikymo nuostatas pagal Keturšalį ATA, abipusiškai panaikinant tokioms sutartims taikomus galiojimo laiko apribojimus, bet nedarant kitokio poveikio tų susitarimų taikymui,

               SUSITARĖ:

               1 straipsnis

               Apibrėžtys

               Šiame Susitarime vartojami terminai:

               1.Europos oro susisiekimo bendrovės – Europos Sąjungos bei jos valstybių narių, Islandijos ir Norvegijos oro susisiekimo bendrovės, kurioms suteiktas leidimas teikti tarptautinio oro susisiekimo paslaugas pagal JAV ir ES ATA 4 straipsnį, įskaitant jo taikymo nuostatas pagal Keturšalį ATA;

               2.Šalis – Jungtinės Valstijos, Europos Sąjunga, Islandija arba Norvegija;

               3.JAV oro susisiekimo bendrovės – Jungtinių Valstijų oro susisiekimo bendrovės, kurioms suteiktas leidimas teikti tarptautinio oro susisiekimo paslaugas pagal JAV ir ES ATA 4 straipsnį, įskaitant jo taikymo nuostatas pagal Keturšalį ATA;

               4.nuoma su įgula – dviejų oro susisiekimo bendrovių sutartis, pagal kurią orlaivis su įgula suteikiamas tarptautinio oro susisiekimo paslaugoms teikti.

               2 straipsnis

               Galiojimo laiko apribojimai

               1.Nė viena Šalis nenustato, be kita ko, įstatymais ar kitais teisės aktais, laiko apribojimų nuomai su įgula pagal JAV ir ES ATA 10 straipsnio 9 dalį, įskaitant jo taikymo nuostatas pagal Keturšalį ATA, jei tokia nuoma su įgula atitinka visas minėto 10 straipsnio 9 dalies sąlygas.

               2.Nė viena 1 dalies nuostata negali būti suprasta kaip Šalies teisės ribojimas kitais atvejais taikyti savo įstatymus ir kitus teisės aktus nuomos su įgula sutartims, apimančioms jos oro susisiekimo bendroves ir valstybių, kurios nėra šio Susitarimo Šalys, oro susisiekimo bendroves.

               3 straipsnis

               Konsultacijos

               Bet kuri Šalis bet kuriuo metu gali prašyti surengti konsultacijas su bet kuria kita Šalimi ar Šalimis bet kokiu su šiuo Susitarimu susijusiu klausimu. Tokios konsultacijos pradedamos kuo anksčiau, bet ne vėliau kaip per 60 dienų nuo tos dienos, kurią kita Šalis gavo prašymą, arba atitinkamais atvejais nuo tos dienos, kurią visos kitos Šalys gavo prašymą, nebent susitariama kitaip. Tokias konsultacijas galima surengti vykstant JAV ir ES ATA 18 straipsnyje nurodyto Jungtinio komiteto posėdžiui.

               4 straipsnis

               Peržiūra

               Šalys prireikus peržiūri šio Susitarimo įgyvendinimą. Tokią apžvalgą galima surengti vykstant JAV ir ES ATA 18 straipsnyje nurodyto Jungtinio komiteto posėdžiui.

               5 straipsnis

               Ginčų sprendimas

               1.Bet koks su šiuo Susitarimu susijęs ginčas, jei jis neišsprendžiamas pagal 3 straipsnį surengtose konsultacijose, gali būti perduodamas spręsti ginčo šalių sutarimu pasirinktam asmeniui arba įstaigai. Jei ginčo šalys nesutaria, vienos iš ginčo šalių prašymu ginčas perduodamas spręsti arbitražo teismui JAV ir ES ATA 19 straipsnio 2–8 dalyse nustatyta tvarka, išskyrus toliau nurodytus atvejus.

               2.Jei ginče dalyvauja:

               (a) dvi šio Susitarimo Šalys, JAV ir ES ATA 19 straipsnio 2–8 dalyse vartojamas terminas „Šalis“ arba „Šalys“, kalbant apie tokį su šiuo Susitarimu susijusį ginčą, reiškia to ginčo šalį arba šalis;

               (b)daugiau kaip dvi šio Susitarimo Šalys, šiame straipsnyje aprašyto proceso viena arba abi pusės gali apimti keletą Šalių. Kilus tokiam su šiuo Susitarimu susijusiam ginčui, visos JAV ir ES ATA 19 straipsnio 2–8 dalyse daromos nuorodos į „Šalį“, kalbant apie tą ginčą, reiškia vieną su šiuo Susitarimu susijusio ginčo pusę, o visos nuorodos į „Šalis“, kalbant apie tą ginčą, reiškia dvi su šiuo Susitarimu susijusio ginčo puses.

               3.JAV ir ES ATA 19 straipsnio 3 ir 7 dalyse vartojamas terminas „šis Susitarimas“, kalbant apie su šiuo Susitarimu susijusį ginčą, reiškia šį Jungtinių Amerikos Valstijų, Europos Sąjungos, Islandijos ir Norvegijos Karalystės susitarimą dėl galiojimo laiko apribojimų, taikomų orlaivių su įgula suteikimo sutartims.

               4.JAV ir ES ATA 19 straipsnio 2 dalyje nuoroda į „valstybę narę“, kalbant apie su šiuo Susitarimu susijusį ginčą, apima Islandiją ir Norvegiją.

               6 straipsnis

               Registravimas Tarptautinėje civilinės aviacijos organizacijoje (ICAO)

               Šį Susitarimą ir visus jo pakeitimus ICAO registruoja Europos Sąjungos Tarybos generalinis sekretoriatas.

               7 straipsnis

               Įsigaliojimas, laikinas taikymas ir nutraukimas

               1.Šis Susitarimas įsigalioja praėjus vienam mėnesiui nuo tos dienos, kurią Šalys viena kitai paskutinį kartą diplomatine nota patvirtina, kad visos šiam Susitarimui įsigalioti būtinos procedūros yra baigtos.

               2.Šalys susitaria, kad iki šio Susitarimo įsigaliojimo Jungtinės Valstijos ir Europos Sąjunga Susitarimą laikinai taiko nuo tada, kai Jungtinės Valstijos ir Europos Sąjunga jį pasirašo, o Norvegija ir Islandija – nuo vėlesnės iš šių datų: dienos, kurią Jungtinės Valstijos ir Europos Sąjunga pradeda jį laikinai taikyti, arba dienos, kurią ta valstybė jį pasirašo.

               3.Jungtinės Valstijos arba Europos Sąjunga gali bet kuriuo metu diplomatiniais kanalais kitoms Šalims raštu pranešti apie savo sprendimą nutraukti šį Susitarimą arba baigti šio Susitarimo laikiną taikymą pagal šio straipsnio 2 dalį. Pranešimo kopija tuo pačiu metu siunčiama ICAO. Šis Susitarimas nutraukiamas arba laikinas jo taikymas baigiasi vidurnaktį Grinvičo laiku, praėjus 90 dienų nuo raštiško pranešimo dienos, nebent iki to laikotarpio pabaigos toks pranešimas atšaukiamas Jungtinių Valstijų ir Europos Sąjungos susitarimu.

               4.Islandija arba Norvegija gali bet kuriuo metu diplomatiniais kanalais kitoms Šalims raštu pranešti apie savo sprendimą pasitraukti iš šio Susitarimo arba baigti šio Susitarimo laikiną taikymą pagal šio straipsnio 2 dalį. Pranešimo kopija tuo pačiu metu siunčiama ICAO. Toks pasitraukimas arba laikino taikymo nutraukimas įsigalioja vidurnaktį Grinvičo laiku, praėjus 90 dienų nuo raštiško pranešimo dienos, nebent iki to laikotarpio pabaigos toks pranešimas atšaukiamas raštišką pranešimą pateikusios Šalies, Jungtinių Valstijų ir Europos Sąjungos susitarimu.

               5.Jei JAV ir ES ATA nutraukiamas arba to susitarimo šalys nustoja laikinai jį taikyti, tuo atveju, nepaisant visų kitų šio straipsnio nuostatų, kartu nutraukiamas ir šis Susitarimas.

               6.Jei Keturšalis ATA nutraukiamas pagal to susitarimo 3 straipsnio 1 dalį arba jei to susitarimo šalys nustoja laikinai jį taikyti, arba jei tas susitarimas nutraukiamas Norvegijos ar Islandijos atžvilgiu pagal 3 straipsnio 3 dalį, tuo atveju, nepaisant visų kitų šio straipsnio nuostatų, Susitarimas nutraukiamas Norvegijos ir (arba) Islandijos atžvilgiu tą pačią dieną, kurią tos Šalies ar tų Šalių atžvilgiu įsigalioja to susitarimo arba jo laikino taikymo nutraukimas.

               7.Jei Norvegija ir (arba) Islandija pasitraukia iš Keturšalio ATA pagal to susitarimo 3 straipsnio 2 dalį, tuo atveju, nepaisant visų kitų šio straipsnio nuostatų, Susitarimas nutraukiamas iš Keturšalio ATA pasitraukiančios Šalies ar Šalių atžvilgiu tą pačią dieną, kurią tos Šalies arba tų Šalių atžvilgiu įsigalioja pasitraukimas iš Keturšalio ATA.

               TAI PATVIRTINDAMI šį Susitarimą pasirašė toliau nurodyti tinkamai įgalioti asmenys.

               Priimta __________ 2019 m. ____________ d. keturiais egzemplioriais anglų kalba.

               Jungtinių Amerikos Valstijų vardu

                     Europos Sąjungos vardu

               Islandijos vardu

                     Norvegijos Karalystės vardu

               Bendra deklaracija

               Jungtinių Amerikos Valstijų, Europos Sąjungos, Islandijos ir Norvegijos atstovai patvirtino, kad
               pasirašytino Susitarimo dėl galiojimo laiko apribojimų, taikomų orlaivių su įgula suteikimo sutartims, teksto anglų kalba autentiškumas turi būti patvirtintas kitomis kalbomis, kaip numatyta Šalims pasikeičiant raštais.

               Ši bendra deklaracija yra neatsiejama Susitarimo dalis.

               Jungtinių Amerikos Valstijų vardu

                     Europos Sąjungos vardu

               Islandijos vardu

                     Norvegijos Karalystės vardu

    ---documentbreak--- NA ---documentbreak---

               EUROPOS KOMISIJA
            Briuselis, 2019 06 05
            COM(2019) 256 final
            PRIEDAS
            prie pasiūlymo dėl Tarybos sprendimo
            dėl Jungtinių Amerikos Valstijų, Europos Sąjungos, Islandijos ir Norvegijos Karalystės susitarimo dėl galiojimo laiko apribojimų, taikomų orlaivių su įgula suteikimo sutartims, pasirašymo Europos Sąjungos vardu ir laikino taikymo

               Konsultacijų memorandumas

               1.2019 m. kovo 8 d. Jungtinių Amerikos Valstijų (JAV), Europos Sąjungos (ES), Islandijos ir Norvegijos delegacijos susitarė ad referendum dėl A priedėlyje pateikiamo susitarimo dėl galiojimo laiko apribojimų, taikomų orlaivių su įgula nuomos sutartims (toliau – Susitarimas), kurį jos ketina pateikti savo atitinkamoms institucijoms tvirtinti, teksto.  Delegacijų narių sąrašas pateikiamas B priedėlyje.

               2.JAV ir ES delegacijos išsakė nuomonę, kad 2007 m. balandžio 25 ir 30 d. pasirašyto Jungtinių Amerikos Valstijų ir Europos Bendrijos bei jos valstybių narių susitarimo dėl oro susisiekimo (su pakeitimais, padarytais 2010 m. birželio 24 d. pasirašytu Protokolu, kuriuo iš dalies keičiamas Jungtinių Amerikos Valstijų ir Europos bendrijos bei jos valstybių narių oro susisiekimo susitarimas) (toliau – JAV ir ES ATA) rengėjų tikslas buvo skatinti užtikrinti lankstesnes sąlygas oro susisiekimo bendrovėms sudaryti veiklos sutartis pagal 10 straipsnio 9 dalį.  JAV, ES, Islandijos ir Norvegijos delegacijos taip pat išsakė nuomonę, kad Jungtinių Amerikos Valstijų, Europos Sąjungos bei jos valstybių narių, Islandijos ir Norvegijos Karalystės susitarimo dėl oro susisiekimo (toliau – Keturšalis ATA), pagal kurį Islandijai ir Norvegijai taikomos JAV ir ES ATA nuostatos, rengėjų tikslas buvo skatinti atitinkamą lankstumą.

               3.JAV delegacija išreiškė susirūpinimą, kad Reglamento (EB) Nr. 1008/2008 taikymas trukdo JAV oro susisiekimo bendrovėms naudotis komercinėmis teisėmis pagal JAV ir ES ATA, įskaitant jo taikymo nuostatas pagal Keturšalį ATA, ir kad ji nuo 2014 m. Jungtiniame komitete deda pastangas siekdama užtikrinti, kad oro susisiekimo bendrovės, norinčios naudotis komercinėmis nuomos rinkomis, kaip numatyta 10 straipsnio 9 dalyje, galėtų tai daryti.  JAV delegacija priminė, kad JAV transporto departamentas įdėjo daug pastangų, kad sukurtų naujų rinkos galimybių orlaivių su įgula nuomai, o tų pastangų rezultatas – 2008 m. vasario mėn. pranešimas dėl peržiūrėtų gairių, paskelbtas Federalinio registro 73 tomo 41 numeryje.  Be to, JAV delegacija pareiškė, kad jos sprendimas dalyvauti derybose, prisidėti prie Susitarimo projekto rengimo ir pateikti tvirtinti Susitarimo tekstą nedaro poveikio jos pozicijai dėl minėtojo reglamento.

               4.Atsakydamos į tai, ES, Islandijos ir Norvegijos delegacijos pareiškė, kad jos nepritaria JAV delegacijos nuogąstavimams dėl Reglamento (EB) Nr. 1008/2008 taikymo ir mano, jog Jungtinių Valstijų nustatyti laiko apribojimai Europos oro susisiekimo bendrovių, apibrėžtų Susitarimo 1 straipsnio 1 punkte, vykdomai nuomai su įgula trukdytų Europos oro susisiekimo bendrovėms naudotis komercinėmis teisėmis pagal JAV ir ES ATA, įskaitant jo taikymo nuostatas pagal Keturšalį ATA. Šios delegacijos taip pat pareiškė, kad jų sprendimas dalyvauti derybose, prisidėti prie Susitarimo projekto rengimo ir pateikti tvirtinti Susitarimo tekstą nedaro poveikio jų pozicijai dėl minėtojo reglamento ir JAV praktikos.

               5.ES, Norvegijos ir Islandijos delegacijos, visų pirma atsižvelgdamos į visapusiškus Susitarimo Šalių tarpusavio santykius aviacijos srityje, pabrėžė savo poziciją, kad šis Susitarimas nėra precedentas deryboms dėl lygiaverčio ES, Islandijos ar Norvegijos ir bet kurios kitos šalies susitarimo.

               6.Atsakydamos į JAV delegacijos klausimą dėl Reglamento (EB) Nr. 1008/2008 ir Susitarimo taikymo Islandijoje ir Norvegijoje, Islandijos ir Norvegijos delegacijos patvirtino, kad Islandija ir Norvegija taiko Reglamentą (EB) Nr. 1008/2008 – jis įtrauktas į Europos ekonominės erdvės susitarimą (toliau – EEE susitarimas). Be to, Islandijos ir Norvegijos delegacijos pažymėjo, kad Susitarimas bus laikomas susitarimu pagal tarptautinę viešąją teisę, taigi Islandijai bei Norvegijai bus privalomas.

               7.ES delegacija pažymėjo, kad pagal ES teisę, visų pirma pagal Sutarties dėl Europos Sąjungos veikimo (SESV) 216 straipsnio 2 dalį, Susitarimas bus įtrauktas į ES teisę ir bus privalomas valstybėms narėms, nors jos nėra Susitarimo šalys pagal tarptautinę teisę; todėl, remiantis ES teise, valstybės narės negalės pažeisti Susitarimo, pavyzdžiui, nuomai su įgula nustatyti laiko apribojimus, kurie yra nesuderinami su Susitarimu.

               8.ES delegacija taip pat atkreipė dėmesį į tai, kad pagal SESV 3 straipsnio 2 dalį ES naudojasi išimtine kompetencija sudaryti Susitarimą, neįtraukdama valstybių narių.

               9.Šiuo klausimu ES delegacija pažymėjo, kad tuo atveju, jeigu valstybė narė savo veiksmais pažeistų Susitarimą, pvz., nuomai su įgula nustatytų laiko apribojimus, kurie yra nesuderinami su Susitarimu, ir, kadangi Susitarimas yra ES teisės dalis, taip nevykdytų pareigos pagal ES teisę, Europos Komisija pagal SESV būtų laikoma už ES teisės aktų vykdymo užtikrinimą atsakinga ES institucija ir pagal SESV 258 straipsnį ji Europos Sąjungos Teisingumo Teisme galėtų imtis teisinių priemonių prieš tą valstybę narę.  Ji taip pat pažymėjo, kad jeigu kuri nors valstybė narė savo veiksmais pažeistų Susitarimą, už tokius veiksmus pagal Susitarimą būtų atsakinga ES ir jai būtų taikomos 3 ir 5 straipsniuose nurodytos procedūros.

               10.Šiuo atžvilgiu atsakydama į JAV delegacijos klausimą ES delegacija patvirtino, kad Europos Komisija pagal ES teisę ir visų pirma pagal EEE susitarimą neturi įgaliojimų užtikrinti, kad Islandija ir Norvegija taikys Susitarimą. Jei Islandija arba Norvegija pažeistų Susitarimą, joms būtų taikomos 3 ir 5 straipsniuose nurodytos procedūros. Islandijos ir Norvegijos delegacijos šiuos teiginius patvirtino.

               11.JAV delegacija pažymėjo, kad Jungtinės Valstijos Susitarimą turi laikinai taikyti pagal jo 7 straipsnio 2 dalį.

               12.Atsakydama į JAV delegacijos klausimą dėl Susitarimo laikino taikymo ir ES gebėjimo užtikrinti tokį taikymą valstybėse narėse, ES delegacija pirmiausia atkreipė dėmesį į tai, kad pagal SESV 218 straipsnio 5 dalį ES Taryba, remdamasi Europos Komisijos pasiūlymu, turi priimti sprendimą, kuriuo suteikiami įgaliojimai pasirašyti Susitarimą ir pagal jo 7 straipsnio 2 dalį laikinai jį taikyti, taip pat į tai, kad toks sprendimas pagal SESV 288 straipsnį yra privalomas visas. Be to, ji pažymėjo, kad pagal SESV 216 straipsnio 2 dalį Susitarimas, įskaitant jo 7 straipsnio 2 dalies nuostatas dėl laikino taikymo, valstybėms narėms bus privalomas kaip ES teisės dalykas, ir nurodė SESV 258 straipsnyje nustatytą procedūrą, skirtą užtikrinti, kad valstybės narės laikytųsi savo pareigų pagal ES teisę.

               13. Atsakydamos į JAV delegacijos klausimą dėl Susitarimo laikino taikymo Islandijoje ir Norvegijoje, Islandijos ir Norvegijos delegacijos patvirtino, kad Susitarimas bus laikinai taikomas pagal jo 7 straipsnio 2 dalį nuo jo pasirašymo dienos.

               14.Atsakydama į ES delegacijos klausimą, JAV delegacija pateikė informacijos apie JAV taikomą ilgalaikės nuomos su įgula licencijavimo tvarką.  Dėl tokio leidimo besikreipiančios oro susisiekimo bendrovės turi atitikti JAV Federalinių teisės aktų kodekso 14 antraštinės dalies 212 dalyje (14 C.F.R. Part 212) nurodytus reikalavimus.  Šiuose teisės aktuose ilgalaikė nuoma su įgula apibrėžiama kaip nuoma, kuri a) trunka ilgiau kaip 60 dienų arba b) yra tokių nuomos sutarčių, kurios kartu sudaro ilgiau kaip 60 dienų trunkančią tęstinę sutartį, serijos dalis.  JAV delegacija pažymėjo, kad JAV Transporto departamentas išduoda nuomos su įgula paslaugų teikimo leidimus, jei yra įvykdyti visi reikalavimai ir jei ji mano, kad leidimas atitinka viešąjį interesą. Atitikties viešajam interesui sąlygos išdėstytos 14 CFR 212.11 b punkte ir aptartos reguliavimo gairėse, paskelbtose 2008 m. vasario 15 d. (73 Fed. Reg. 10986). Šiuo klausimu JAV delegacija patvirtino pareiškimus dėl viešojo intereso analizės taikymo, kuriuos ji išdėstė 2007 m. konsultacijų memorandumo, pridėto prie JAV ir ES ATA, 27, 28, 29 ir 31 punktuose.

               15.JAV delegacija pažymėjo, kad JAV Transporto departamentas, laikydamasis seniai nusistovėjusios praktikos, nuolat tvirtina ES, Islandijos ir Norvegijos vežėjų teikiamus prašymus dėl nuomos su įgula sutarčių.  Visos delegacijos išreiškė lūkestį, kad tokia praktika bus tęsiama laikantis Susitarimo ir JAV ir ES ATA, įskaitant jo taikymo nuostatas pagal Keturšalį ATA.

               16.Delegacijos pažymėjo, kad Jungtinis komitetas, nurodytas JAV ir ES ATA 18 straipsnyje, yra įgaliotas peržiūrėti JAV ir ES ATA įgyvendinimą, įskaitant jo taikymą pagal Keturšalį ATA; Jungtinį komitetą sudaro Keturšalio ATA šalys, tarp kurių yra šalių, kurios nėra Susitarimo šalys.  Tačiau, atsižvelgdamos į tai, kad visos Susitarimo Šalys yra Jungtinio komiteto narės ir kad ES valstybės narės privalo laikytis Susitarimo pagal ES teisę, nors jos ir nėra Susitarimo šalys, delegacijos išreiškė lūkestį, kad visos konsultacijos pagal Susitarimo 3 straipsnį arba peržiūra pagal 4 straipsnį bus rengiamos vykstant Jungtinio komiteto, nurodyto JAV ir ES ATA 18 straipsnio 1 dalyje, eiliniams arba neeiliniams posėdžiams.  Delegacijos išreiškė viltį, kad, jei tokios konsultacijos būtų surengtos, forumo pobūdis padėtų Susitarimo šalims rasti sprendimą.

               17.Delegacijos taip pat pažymėjo, kad Susitarimas nedaro poveikio Jungtinio komiteto įgaliojimams spręsti klausimus, susijusius su nuomos su įgula sutartimis pagal JAV ir ES ATA 10 straipsnio 9 dalį, įskaitant jo taikymo nuostatas pagal Keturšalį ATA.

               18.JAV ir ES delegacijos pripažino ES kalbų vartojimo tvarką.  Šiuo klausimu ES delegacija priminė, kad pagal ES teisę ES yra įpareigota sudaryti Susitarimą bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, nyderlandų, portugalų, prancūzų, rumunų, slovakų, slovėnų, suomių, švedų, vengrų ir vokiečių kalbomis. ES delegacija pareiškė savo poziciją, kad šių papildomų teksto versijų kitomis kalbomis autentiškumas turėtų būti patvirtintas taikant procedūrą, numatytą bendroje deklaracijoje (pateikiamoje C priedėlyje), o visos versijos, kurių autentiškumas patvirtintas, yra vienodos vertės. Islandijos ir Norvegijos delegacijos pareiškė savo poziciją, kad teksto versijų islandų ir norvegų kalbomis autentiškumas turėtų būti patvirtintas tokiu pačiu būdu. JAV delegacija atkreipė dėmesį į ES, Islandijos ir Norvegijos delegacijų poziciją ir pažymėjo, kad Susitarime nereikalaujama patvirtinti papildomų teksto versijų kitomis kalbomis autentiškumo, tačiau ji patvirtino savo įsipareigojimą konstruktyviai dirbti su ES, Islandijos ir Norvegijos delegacijomis sprendžiant prašymų dėl papildomų teksto versijų kitomis kalbomis autentiškumo patvirtinimo klausimą pagal bendroje deklaracijoje nustatytą procedūrą.

               Jungtinių Amerikos Valstijų

                     Europos Sąjungos

               delegacijos vardu

                     delegacijos vardu

               Terri L. Robl

                     Carlos Bermejo Acosta

               Islandijos delegacijos vardu

                     Norvegijos Karalystės

                     delegacijos vardu

               Una Særún Jóhannsdóttir

                     Øyvind Thorstein Ek


               EUROPOS KOMISIJA
            Briuselis, 2019 10 10
            COM(2019) 477 final
            2019/0230(NLE)
            Pasiūlymas
            TARYBOS SPRENDIMAS
            dėl valstybių narių Europos plėtros fondui mokėtinų finansinių įnašų, įskaitant 2021 m. sumos viršutinę ribą, metinę 2020 m. sumą, pirmąją 2020 m. įnašo dalį ir preliminarią neprivalomą tikėtinų metinių 2022 m. ir 2023 m. įnašų sumų prognozę

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

                  Pasiūlymą sudaro:

               –
                     2021 m. įnašų sumos viršutinė riba;

               –
                     metinė 2020 m. įnašų suma;

               –
                     pirmosios 2020 m. įnašo dalies suma;

               –
                     neprivaloma tikėtinų metinių 2022 m. ir 2023 m. sumų prognozė.

               11-ojo EPF ir kitų EPF (t. y. 8-ojo, 9-ojo ir 10-ojo EPF) vis dar naudojamos lėšos valdomos remiantis taisyklių rinkiniu, kurį sudaro:

               dabartinis Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (toliau – AKR ir ES partnerystės susitarimas) su paskutiniais pakeitimais
                  1
               ,

               Taryboje posėdžiavusių Europos Sąjungos valstybių narių vyriausybių atstovų vidaus susitarimas dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  2
                (toliau – Vidaus susitarimas dėl 11-ojo EPF),

               Tarybos reglamentas (ES) 2018/1877 dėl 11-ajam Europos plėtros fondui taikomo finansinio reglamento
                  3
                (toliau – 11-ajam EPF taikomas finansinis reglamentas).

               Į pirmiau minėtus dokumentus įtraukti valstybių narių daugiamečiai įsipareigojimai finansiškai remti EPF iždą. 11-ajam EPF taikomame finansiniame reglamente nustatyta, kad valstybės narės reguliariai moka įnašus į EPF iždą pagal iš anksto nustatytus finansinius įsipareigojimus. Reguliarūs įnašai mokami pagal techninius Tarybos sprendimus, kuriais įgyvendinami anksčiau priimti finansiniai įsipareigojimai.

               Todėl kai kurios aiškinamojo memorandumo antraštės nėra taikomos tokiems kaip šis reguliariems kvietimams sumokėti įnašus.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Pagal 11-ajam EPF taikomo finansinio reglamento 19 straipsnio 7 dalį atskirai nurodoma Europos Komisijos valdoma suma ir Europos investicijų banko (EIB) valdoma suma.

               Pagal 11-ajam EPF taikomo finansinio reglamento 46 straipsnį EIB atsiuntė Europos Komisijai atnaujintas jo valdomų priemonių įsipareigojimų ir mokėjimų sąmatas.

               11-ajam EPF taikomo finansinio reglamento 20 straipsnio 1 dalyje nustatyta, kad kvietimuose sumokėti įnašus pirmiausia paeiliui panaudojamos ankstesniems EPF skirtos sumos. Todėl pagal šį pasiūlymą kvietimai sumokėti įnašus susiję su 10-ajam EPF nustatytomis EIB valdomomis sumomis ir 11-ajam EPF nustatytomis Europos Komisijos valdomomis sumomis.

               Pagal 11-ajam EPF taikomo finansinio reglamento 19 straipsnio 2 dalį sprendimą dėl šio pasiūlymo Taryba priima ne vėliau kaip lapkričio 15 d.

               11-ajam EPF taikomo finansinio reglamento 21 straipsnio 1 dalyje nustatyta, kad, valstybei narei nesumokėjus mokėtinos įnašo dalies iki nustatyto termino, jos bus pareikalauta sumokėti nesumokėtos sumos palūkanas. Nesumokėtos sumos palūkanos mokamos tame straipsnyje nustatyta tvarka.

               2019/0230 (NLE)

               Pasiūlymas

               TARYBOS SPRENDIMAS

               dėl valstybių narių Europos plėtros fondui mokėtinų finansinių įnašų, įskaitant 2021 m. sumos viršutinę ribą, metinę 2020 m. sumą, pirmąją 2020 m. įnašo dalį ir preliminarią neprivalomą tikėtinų metinių 2022 m. ir 2023 m. įnašų sumų prognozę

               EUROPOS SĄJUNGOS TARYBA,

               atsižvelgdama į Europos Sąjungos sutartį ir Sutartį dėl Europos Sąjungos veikimo,

               atsižvelgdama į Taryboje posėdžiavusių Europos Sąjungos valstybių narių vyriausybių atstovų vidaus susitarimą dėl Europos Sąjungos pagalbos finansavimo pagal 2014–2020 m. daugiametę finansinę programą vadovaujantis AKR ir ES partnerystės susitarimu ir dėl finansinės paramos skyrimo užjūrio šalims ir teritorijoms, kurioms taikoma Sutarties dėl Europos Sąjungos veikimo ketvirtoji dalis
                  4
                (toliau – Vidaus susitarimas), ypač į jo 7 straipsnį,

               atsižvelgdama į 2018 m. lapkričio 26 d. Tarybos reglamentą (ES) 2018/1877 dėl 11-ajam Europos plėtros fondui taikomo finansinio reglamento
                  5
                (toliau – 11-ajam EPF taikomas finansinis reglamentas), ypač į jo 19 straipsnio 2 dalį,

               atsižvelgdama į Europos Komisijos pasiūlymą,

               kadangi:

               (1)pagal 11-ajam EPF taikomo finansinio reglamento 19–22 straipsniuose nustatytą tvarką ir atsižvelgiant į pasiūlymą dėl EPF įtraukimo į biudžetą, kaip nurodyta Komisijos pasiūlyme dėl išorės finansavimo priemonės laikotarpiu po 2020 m., ne vėliau kaip 2019 m. spalio 15 d. Europos Komisija turi pateikti pasiūlymą, kuriame nurodoma a) 2021 m. įnašo sumos viršutinė riba; b) metinė 2020 m. įnašo suma; c) pirmosios 2020 m. įnašo dalies suma ir d) preliminari neprivaloma tikėtinų metinių 2022–2023 m. įnašų sumų prognozė;

               (2)pagal 11-ajam EPF taikomo finansinio reglamento 46 straipsnį Europos investicijų bankas (EIB) atsiuntė Europos Komisijai atnaujintas jo valdomų priemonių įsipareigojimų ir mokėjimų sąmatas;

               (3)11-ajam EPF taikomo finansinio reglamento 20 straipsnio 1 dalyje nustatyta, kad kvietimuose sumokėti įnašus pirmiausia panaudojamos sumos, nustatytos ankstesniems EPF. Todėl turėtų būti teikiamas kvietimas pagal 10-ąjį EPF lėšas skirti EIB, o pagal 11-ąjį EPF – Komisijai;

               (4)remdamasi Europos Komisijos pasiūlymu, 2019 m. birželio 26 d. Taryba priėmė Sprendimą (ES) 2019/1093
                  6
               , kuriuo nustatė, kad valstybių narių Europos Komisijai ir Europos investicijų bankui mokėtina EPF metinė 2020 m. įnašo suma yra atitinkamai 4 400 000 000 EUR ir 300 000 000 EUR,

               PRIĖMĖ ŠĮ SPRENDIMĄ:

               1 straipsnis

               Valstybių narių EPF metinės 2021 m. įnašų sumos viršutinė riba yra 4 000 000 000 EUR. 3 700 000 000 EUR skiriama Komisijai ir 300 000 000 EUR – EIB.

               2 straipsnis

               Valstybių narių EPF metinė 2020 m. įnašų suma yra 4 700 000 000 EUR. 4 400 000 000 EUR skiriama Komisijai ir 300 000 000 EUR – EIB.

               3 straipsnis

               Kiekvienos valstybės narės Europos Komisijai ir Europos investicijų bankui mokėtinos Europos plėtros fondo pirmosios 2020 m. įnašų dalys nustatytos šio sprendimo priede pateiktoje lentelėje.

               4 straipsnis

               Preliminari neprivaloma tikėtinų metinių 2022 m. įnašų sumų prognozė yra 2 700 000 000 EUR Komisijai ir 300 000 000 EUR – EIB, o 2023 m. prognozė – 2 000 000 000 EUR Komisijai ir 100 000 000 EUR – EIB.

               5 straipsnis

               Šis sprendimas įsigalioja jo priėmimo dieną.

               6 straipsnis

               Šis sprendimas skirtas valstybėms narėms.

               Priimta Briuselyje

                     Tarybos vardu

                     Pirmininkas

                     (1)

                        OL L 317, 2000 12 15, p. 3.

                     (2)

                        OL L 210, 2013 8 6, p. 1.

                     (3)

                        OL L 307, 2018 12 3, p. 1–21.

                     (4)

                        OL L 210, 2013 8 6, p. 1.

                     (5)

                        OL L 307, 2018 12 3, p. 7–9.

                     (6)

                        OL L 173, 2019 6 27, p. 49–51.

    ---documentbreak---

               EUROPOS KOMISIJA
            Briuselis, 2019 10 10
            COM(2019) 477 final
            PRIEDAS
            prie
            Pasiūlymo dėlTARYBOS SPRENDIMO
            dėl valstybių narių Europos plėtros fondui mokėtinų finansinių įnašų, įskaitant 2021 m. sumos viršutinę ribą, metinę 2020 m. sumą, pirmąją 2020 m. įnašo dalį ir preliminarią neprivalomą tikėtinų metinių 2022 m. ir 2023 m. įnašų sumų prognozę

               PRIEDAS

                        VALSTYBĖ NARĖ

                        10-asis EPF %

                        11-asis EPF %

                        Pirmoji 2020 m. įnašo dalis (EUR)

                        Iš viso

                        Komisija

                        EIB

                        11-asis EPF

                        10-asis EPF

                        BELGIJA

                        3,53

                        3,24927

                        58 486 860,00

                        3 530 000,00

                        62 016 860,00

                        BULGARIJA

                        0,14

                        0,21853

                        3 933 540,00

                        140 000,00

                        4 073 540,00

                        ČEKIJA

                        0,51

                        0,79745

                        14 354 100,00

                        510 000,00

                        14 864 100,00

                        DANIJA

                        2,00

                        1,98045

                        35 648 100,00

                        2 000 000,00

                        37 648 100,00

                        VOKIETIJA

                        20,50

                        20,57980

                        370 436 400,00

                        20 500 000,00

                        390 936 400,00

                        ESTIJA

                        0,05

                        0,08635

                        1 554 300,00

                        50 000,00

                        1 604 300,00

                        AIRIJA

                        0,91

                        0,94006

                        16 921 080,00

                        910 000,00

                        17 831 080,00

                        GRAIKIJA

                        1,47

                        1,50735

                        27 132 300,00

                        1 470 000,00

                        28 602 300,00

                        ISPANIJA

                        7,85

                        7,93248

                        142 784 640,00

                        7 850 000,00

                        150 634 640,00

                        PRANCŪZIJA

                        19,55

                        17,81269

                        320 628 420,00

                        19 550 000,00

                        340 178 420,00

                        KROATIJA

                        0,00

                        0,22518

                        4 053 240,00

                        0,00

                        4 053 240,00

                        ITALIJA

                        12,86

                        12,53009

                        225 541 620,00

                        12 860 000,00

                        238 401 620,00

                        KIPRAS

                        0,09

                        0,11162

                        2 009 160,00

                        90 000,00

                        2 099 160,00

                        LATVIJA

                        0,07

                        0,11612

                        2 090 160,00

                        70 000,00

                        2 160 160,00

                        LIETUVA

                        0,12

                        0,18077

                        3 253 860,00

                        120 000,00

                        3 373 860,00

                        LIUKSEMBURGAS

                        0,27

                        0,25509

                        4 591 620,00

                        270 000,00

                        4 861 620,00

                        VENGRIJA

                        0,55

                        0,61456

                        11 062 080,00

                        550 000,00

                        11 612 080,00

                        MALTA

                        0,03

                        0,03801

                        684 180,00

                        30 000,00

                        714 180,00

                        NYDERLANDAI

                        4,85

                        4,77678

                        85 982 040,00

                        4 850 000,00

                        90 832 040,00

                        AUSTRIJA

                        2,41

                        2,39757

                        43 156 260,00

                        2 410 000,00

                        45 566 260,00

                        LENKIJA

                        1,30

                        2,00734

                        36 132 120,00

                        1 300 000,00

                        37 432 120,00

                        PORTUGALIJA

                        1,15

                        1,19679

                        21 542 220,00

                        1 150 000,00

                        22 692 220,00

                        RUMUNIJA

                        0,37

                        0,71815

                        12 926 700,00

                        370 000,00

                        13 296 700,00

                        SLOVĖNIJA

                        0,18

                        0,22452

                        4 041 360,00

                        180 000,00

                        4 221 360,00

                        SLOVAKIJA

                        0,21

                        0,37616

                        6 770 880,00

                        210 000,00

                        6 980 880,00

                        SUOMIJA

                        1,47

                        1,50909

                        27 163 620,00

                        1 470 000,00

                        28 633 620,00

                        ŠVEDIJA

                        2,74

                        2,93911

                        52 903 980,00

                        2 740 000,00

                        55 643 980,00

                        JUNGTINĖ KARALYSTĖ

                        14,82

                        14,67862

                        264 215 160,00

                        14 820 000,00

                        279 035 160,00

                        IŠ VISO ES 28

                        100,00

                        100,00

                        1 800 000 000,00

                        100 000 000,00

                        1 900 000 000,00